VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2006 M. LAPKRIČIO 27 D. ĮSAKYMO NR. B1-712 „DĖL TRICHINELIOZĖS KONTROLĖS REIKALAVIMŲ PATVIRTINIMO“ PAKEITIMO

2024 m. vasario 9 d. Nr. B1-210

Vilnius

Vadovaudamasis Lietuvos Respublikos Vyriausybės 2023 m. liepos 26 d. nutarimu Nr. 599 „Dėl Lietuvos Respublikos Vyriausybės 2010 m. gruodžio 8 d. nutarimo Nr. 1743 „Dėl Valstybinės maisto ir veterinarijos tarnybos administracijos struktūros patvirtinimo“ pakeitimo“:

1.	Pakeičiu Valstybinės maisto ir veterinarijos tarnybos direktoriaus 2006 m. lapkričio 27 d. įsakymo Nr. B1-712 „Dėl Trichineliozės kontrolės reikalavimų patvirtinimo“ 2 punktą ir jį išdėstau taip:

„2. Pavedu:

2.1. įsakymo vykdymą pagal kompetenciją Valstybinės maisto ir veterinarijos tarnybos Priežiūros departamento apygardų priežiūros skyriams ir Paslaugų departamento apygardų paslaugų skyriams;

2.2. įsakymo vykdymo kontrolę pagal kompetenciją Valstybinės maisto ir veterinarijos tarnybos Paslaugų ir Priežiūros departamentams.“

2. Nustatau, kad šis įsakymas įsigalioja 2024 m. vasario 15 d.

Direktoriaus pavaduotojas,

pavaduojantis direktorių	Paulius Bušauskas